הלב (אנימה)

עלילה

הסדרה מתמקדת בסיפורו המרגש של מרקו, נער צעיר החי עם משפחתו בעיר הנמל גנואה שבאיטליה במהלך תקופת השפל בשנת 1881. פייטרו, אביו של מרקו, הוא רופא המקדיש את זמנו לטיפול בחולים עניים (שבהם הוא גם עורך ניסויים בטיפולים שנויים-במחלוקת דאז, כמו עירוי דם), משום כך המשפחה נמצאת בקשיים כלכליים. אמו האהובה של מרקו, אנה רוסי, נאלצת לנסוע לארגנטינה להרוויח כסף כשבנה הצעיר הוא ילד קטן הזקוק לאימו. בשלב מסוים נקטע הקשר עם אנה כאשר מפסיקים להגיע המכתבים ממנה. מרקו חושש שקרה לה הנורא מכול. כיוון שאביו עסוק מדי בעבודתו במרפאה ואחיו עסוק מדי בלימודי נהיגת קטר במילאנו, מרקו הצעיר מחליט לצאת לבד לחפש את אמו בארגנטינה, שנה וחצי אחרי שעזבה את איטליה.
מרקו לוקח עמו את קופיפו, הקוף החביב השייך לאחיו טוניו, ומתגנב בלילה כנוסע סמוי על האונייה אנדריאה דורה שמפליגה לברזיל. למחרת בבוקר רב החובל מוצא את מרקו ומזמן את אביו. לאחר התעקשותו של מרקו, אביו הרשה לו לנסוע ורב החובל הסכים בתמורה שיהיה עוזר טבח באונייה, ומרקו מפליג לברזיל. בברזיל, הטבח של האונייה שהפליגה מגנואה סידר למרקו מקום באונייה המפליגה לבואנוס איירס. לכן עולה מרקו על אוניית מהגרים המובילה אותו לבואנוס איירס. ובדרך הייתה סערה איומה, וסבא פרדריקו הרגיע את כולם כשאמר להם שהוא יורד ים וותיק והסערה לא חזקה,  כשהגיע מרקו לבואנוס איירס, המיר את כל כספו לכסף ארגנטינאי. לאחר ההמרה אדם כלשהו התנגש במרקו וכייס את כל כספו. מרקו פוגש לאחר זמן מה את מפעיל הבובות פפינו ושלוש בנותיו: קונצ'טה, פיורינה וג'ולייטה, מכריו הוותיקים מגנואה. ביחד עמם הוא יוצא למסע ארוך לכיוון באיה בלנקה, מפני שאמרו לו כמה אנשים מבואנוס איירס שכנראה דודו דוד מללי נמצא בבאיה בלאנקה, לכן נסע לשם לנסות ולאתר שם את אמו.
בבאיה בלנקה הוא פוגש אדון המוסר לו מכתב הנכתב בכתב ידה של אמו, עם כתובת עדכנית בבואנוס איירס. האדון נותן לו כסף לנסיעה ברכבת בחזרה לבויינוס איירס, למרות שידע שאמו נמצאת בקורדובה. הוא עשה זאת מפני שלא היה לו כסף לנסיעה הנוספת לקורדובה מבואנוס איירס לתת למרקו. כשהגיע לבואנוס איירס מרקו מגלה כי האדון שמסר לו את המכתב, הוא קרוב משפחה שלו, הדוד מללי שרימה אותו ואת אמו, הוא זה אשר גנב את המכתבים שאמו שלחה מפני שנכשל בעסקים ונקלע לחובות ולכן נעזר בכסף ששלחה אנה כדי לכסות את חובותיו, ולכן המכתבים לא נשלחו לגנואה. מרקו גילה זאת כאשר פגש את מנהל הנמל, אשר אמר לו שאמו נמצאת בקורדובה, האדון מחליט לעזור לו ומעלה אותו על ספינה לרוסאריו ומנחה אותו שילך למקום מסוים שבו ידאגו לו לתחבורה לקורדובה. לרוע מזלו, האדון שהיה אמור לעזור למרקו נסע לבואנוס איירס, ופתח לו את הדלת המשרת של האדון, המשרת העליב את מרקו וקרא לו איטלקי קבצן. מרקו הולך מהמקום ופוגש שם אדון שהיה איתו באונייה מברזיל לבואנוס איירס. הוא לוקח אותו למסעדה איטלקית, שם מהגרים איטלקים מזהים אותו ומארגנים עבורו מגבית - סכום כסף לנסיעה ברכבת לקורדובה. בעזרת המגבית עולה מרקו על רכבת לכיוון קורדובה. 
בקורדובה, מרקו מגלה כי מקינז עבר מיקום ופוגש ילד הנותן למרקו לישון אצלו בשכונתו הענייה. לאחר כמה ימים הילד הלך לדוג, ולאחר כמה זמן רואה עגלת סוס שרשום עלייה את השם מקינז, הילד עקב אחריה ושהגיעה למקום הילד חזר לביתו ולקח את מרקו למקום ושם פוגש את המהנדס החקלאי מר מקינז. מר מקינז מספר למרקו שאמו מועסקת אצל בן דודו בטוקומאן ונותן לו כסף לכרטיס נסיעה. אחותו של הילד שנתן לו לישון אצלו חלתה בדלקת ריאות ומרקו משתמש בכל הכסף שהיה ברשותו כדי לשלם לרופא אשר מציל את חייה של אחותו של הילד משכונת עוני. מרקו נאלץ להתגנב לרכבת כנוסע סמוי, אבל הוא מתגלה על ידי נהג הרכבת בגלל קופיפו, ולכן מוריד אותו מהרכבת באמצע הדרך בשום מקום. חבורת גאוצ'וס (בוקרים) נודדת מצילה את מרקו, הוא נוסע איתם כמה ימים, ואחר כך נותנת לו את חמוריקו – חמור זקן שנותרו לו כמה ימים בלבד לחיות, בתור אמצעי תחבורה כדי להגיע בשלום לטוקומאן.
לאחר מספר ימי מסע חמוריקו מת, ואת שארית הדרך לטוקומאן עושה מרקו ברגל. עייף ורעב הוא מגיע ליעדו ומוצא שם את אמו, החולה מאוד וזקוקה לניתוח, אך היא חלשה מדי. ברגע שהיא רואה את מרקו היא מתחזקת ועוברת את הניתוח בהצלחה. בסוף הסדרה חוזרים מרקו ואמו לגנואה והמשפחה מתאחדת מחדש בנס, לאחר שנתיים שהייתה אמו בארגנטינה.